ארמניה באירוויזיון 2023

ארמניה השתתפה באירוויזיון 2023, בליברפול שבממלכה המאוחדת, עם השיר "Future Lover", שנכתב ובוצע על ידי ברונט. הבחירה הפנימית של ברונט כנציגת ארמניה בתחרות, הוכרזה על ידי רשת השידור הארמנית AMPTV ב-1 בפברואר 2023, בעוד שהשיר "Future Lover" יצא לאור מאוחר יותר ב-15 במרץ 2023. ערך מורחב – ארמניה באירוויזיון קודם לאירוויזיון 2023, השתתפה ארמניה בתחרות האירוויזיון 14 פעמים מאז הופעת הבכורה שלה ב-2006. המיקום הגבוה ביותר שלה בתחרות, היה המקום הרביעי, אותו השיגה המדינה בשתי הזדמנויות: ב-2008 עם השיר "Qélé, Qélé" בביצוע סירושו ובשנת 2014 עם השיר "Not Alone" בביצוע Aram Mp3. ארמניה לא הצליחה להעפיל לגמר שלוש פעמים, ב-2011, ב-2018 וב-2019. המדינה נעדרה מהתחרות פעמיים: בשנת 2012, עקב מתיחות ארוכת שנים עם המדינה המארחת אזרבייג'ן, ובשנת 2021 עקב משברים חברתיים ופוליטיים לאחר מלחמת נגורנו קרבאך השנייה. בשנת 2022, ארמניה חזרה לתחרות, עם השיר "Snap" בביצוע רוזה לין, שהפעיל לגמר ודורג במקום ה-20 עם 61 נקודות. השדר הארמני, AMPTV, משדר את האירוע בתוך ארמניה ומארגן את תהליך בחירת הנציגות של המדינה. AMPTV אישר את כוונתו להשתתף באירוויזיון 2023 ב-20 באוקטובר 2022. ארמניה השתמשה בשיטות שונות לבחירת הנציגות הארמנית בעבר, כמו בחירות פנימיות וקדם ארצי בשידור חי בטלוויזיה כדי לבחור את האמן, השיר או שניהם להתחרות באירוויזיון. בין 2014 ל-2016, ובשנים 2019 ו-2022, השדר בחר באופן פנימי הן את האמן והן את השיר, בעוד הקדם הארצי, "Depi Evratesil", אורגן ב-2017, ב-2018 וב-2020. לשנת 2023, השדר החליט להמשיך ולבחור את הנציגות הארמנית באופן פנימי. הנציגות הארמנית לאירוויזיון 2023 נבחרה באופן פנימי על ידי AMPTV. ב-25 בינואר 2023, דיווחה התקשורת הארמנית שהזמרת ברונט נבחרה לייצג את המדינה עם שיר בסגנון רית'ם אנד בלוז, אם כי AMPTV לא הגיב. ב-1 בפברואר 2023, AMPTV אישר רשמית כי ברונט תייצג את ארמניה בתחרות האירוויזיון 2023. בעקבות ההכרזה, מנכ"ל AMPTV, הובהנס מובסיסיאן, הצהיר כי "בשנה שעברה, שליחת אמן צעיר לאירוויזיון הייתה מוצדקת. השיר עדיין מצליח ושובה לב מיליוני מעריצים. אני מקווה שהשנה נפתיע את הקהל האירופי עם אמן ארמני ייחודי." ברונט הצהירה כי "אני שמחה לחלוק איתך את החדשות. אני פשוט יוצרת מוזיקה, והפעם אחלוק אותה עם הקהל האירופי!". השיר שלה, "Future Lover", שוחרר ב-15 במרץ 2023, לצד קליפ מוזיקלי שהוקרן בשידור בכורה בערוץ היוטיוב הרשמי של האירוויזיון. את הקליפ ביים ארמאייס היראפטיאן. על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ארמניה שובצה למחצית הראשונה של חצי הגמר השני שהתקיים ב-11 במאי 2023. לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. ארמניה שובצה כהופעה השנייה, אחרי דנמרק ולפני רומניה. בארמניה, כל המשדרים שודרו ב-Armenia 1 (אנ') וברדיו הציבורי של ארמניה (אנ'), עם פרשנות מאת המלט אראקליאן והרצ'הוהי אוטהמזיאן. מגישת הצבעת חבר השופטים הארמני בגמר הייתה מאלנה, שזכתה באירוויזיון הילדים 2021 כנציגת ארמניה. ברונט השתתפה בחזרות טכניות ב-1 וב-4 במאי, ולאחר מכן בעוד שלוש חזרות גנרליות ב-10 וב-11 במאי, כולל חזרת חבר השופטים ב-10 במאי, שבו השופטים המקצועיים של כל מדינה צפו בחזרה והצביעו. מדינות שלא יכלו לספק תוצאות הצבעת קהל תקינות, סיפקו את תוצאות הצבעת השופטים. ב-11 במאי עלתה ברונט על בימת חצי הגמר השני של האירוויזיון וביצעה את שירה "Future Lover". בסוף הערב הוכרזה ארמניה כאחת מעשר המדינות שהעפילו לשלב הגמר. מאוחר יותר התברר כי ארמניה סיימה במקום השישי בחצי הגמר עם 99 נקודות. זמן קצר לאחר שידור חצי הגמר השני נערכה מסיבת עיתונאים בהשתתפות נציגי המדינות שהעפילו לשלב הגמר. באותו הלילה נערכה הגרלת הקצאה שקבעה באיזו מחצית תופיע כל מדינה בגמר. ארמניה הוגרלה להופיע במחצית השנייה של הגמר. לאחר הגרלה זו, החליטו מפיקי התוכניות על סדר ההופעות של הגמר. ארמניה שובצה לאחר מכן להופיע כהופעה מספר 17, אחרי בלגיה ולפני מולדובה. לקראת המופע השתתפה ברונט בשלוש החזרות הגנרליות לגמר, ב-10 וב-11 במאי. בחזרה השנייה דירגו ומסרו צוותי השיפוט את הצבעותיהם. ארמניה הגיעה למקום ה-14 בגמר, עם 122 נקודות; 69 נקודות מהשופטים, ו-53 נקודות מהקהל. במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים הארמני הורכב מארסן גריגוריאן, דוד בדאליאן, הראץ' קשישיאן, ואהאגן גבורקיאן וסונה רובניאן. החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם. צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן. מדיה וקבצים בנושא ארמניה באירוויזיון 2023 בוויקישיתוף "Armenia". Eurovision.tv. European Broadcasting Union (EBU). נבדק ב-2023-12-06. Kramer, Andrew E. (7 במרץ 2012). "Armenians Are Shunning Song Contest in Azerbaijan". The New York Times. נבדק ב-13 בינואר 2015. {{cite web}}: (עזרה) "Armenia withdraws from Eurovision Song Contest 2021". Eurovision.tv. EBU. 2021-03-05. נבדק ב-2023-12-06. "Eurovision 2023: Here are the 37 countries competing in Liverpool". Eurovision.tv (באנגלית). EBU. 2022-10-20. נבדק ב-1 בפברואר 2023. {{cite web}}: (עזרה) Farren, Neil (5 בנובמבר 2019). "Armenia: Depi Evratesil to Select Eurovision 2020 Entry". Eurovoix. ארכיון מ-5 בנובמבר 2019. נבדק ב-13 באוקטובר 2021. {{cite web}}: (עזרה) Granger, Anthony (1 בפברואר 2023). "🇦🇲 Armenia: Brunette to Eurovision 2023". Eurovoix. נבדק ב-1 בפברואר 2023. {{cite web}}: (עזרה) Granger, Anthony (1 בפברואר 2023). "Armenia: Brunette picked for Eurovision 2023". Eurovision World. נבדק ב-1 בפברואר 2023. {{cite web}}: (עזרה) Granger, Anthony (25 בינואר 2023). "🇦🇲 Armenia: Brunette to Eurovision 2023?". Eurovoix. נבדק ב-1 בפברואר 2023. {{cite web}}: (עזרה) "Armenia pick Brunette for Eurovision". eurovision.tv (באנגלית). 2023-02-01. נבדק ב-2023-02-01. @ESCdiscord. "Brunette is releasing her #Eurovision 2023 entry "Future Lover" next week Wednesday, 15 March" (Tweet) – via Twitter. "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31. Groot, Evert (2023-01-31). "Eurovision 2023: Allocation Draw results". European Broadcasting Union (EBU). נבדק ב-2022-01-31. "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22. Granger, Anthony (13 במאי 2023). "🇦🇲 Armenia: Junior Eurovision Winner Maléna Spokesperson for Eurovision 2023". Eurovoix. {{cite web}}: (עזרה) Lahav, Doron (2023-04-28). "Eurovision 2023: The Rehearsal Schedule". Esc Beat (באנגלית בריטית). נבדק ב-2023-05-01. Eurovision 2023 Semi-final 2 Results, eurovisionworld Farren, Neil (2023-05-11). "🇺🇦🇬🇧 Eurovision 2023 Final Allocation Revealed". Eurovoix (באנגלית בריטית). נבדק ב-2023-05-11. "Eurovision 2023: The Grand Final running order". European Broadcasting Union (EBU). 12 במאי 2023. נבדק ב-12 במאי 2023. {{cite web}}: (עזרה) Eurovision 2023 Results: Voting & Points, eurovisionworld "Voting–Eurovision Song Contest". European Broadcasting Union (EBU). ארכיון מ-26 במאי 2021. נבדק ב-15 במאי 2022. {{cite web}}: (עזרה) "Juries in the Grand Final of Liverpool 2023". European Broadcasting Union (EBU). Liverpool 2023, אתר האירוויזיון Liverpool 2023, אתר האירוויזיון